Cesare Butti

Cesare Butti (Ghifa, 5 magg dël 1951) a l'é stàit un fotbaleur piemontèis con ël ròl ëd sénter-campista ant j'ani '70 e '80.

 Cariera 

Butti a l'ha ancaminà a giughé con la squadra dij giovo dël Verbania an Serie C2 për passé peui al Bari an Serie B anté che a l'ha fàit 33 partìe e na grija. 
N'ann dòp (1973-74) a l'é a Càliari andoa a l'é titolar da sùbit e andoa a resta për tre ani. Tra 'l 1976 e'l 1978 a gieuga ant ël Turin coma prima arserva 'd Claudio Sala e Eraldo Pecci ma Gigi Radice che a l'avìa antrenalo a Càliari a l'ha dovralo 'dcò an dësfèisa e an atach. Dòp sti doi ani an granata Butti a l'é vendù al Perugia andoa a smija ancora pì fòrt mersì a la colaborassion an mes al camp con Salvatore Bagni e Paolo Dal Fiume; cost sénter-camp a farà cadò al Perugia dlë sgond pòst (sensa perde gnanca na partìa) ant la Serie A dël 1978-79 darera al Milan che a l'avìa vagnà sò scudèt ch'a fasìa des.

Dòp quatr ani al Perugia a l'é andàit torna al Verbania an Promossion anté che a l'ha furnì soa cariera. An tut Butti a l'ha giugà 163 vire an Serie A an marcand 3 grije.

Butti, Cesare